બાદમાં પૂજારી કોઈની માહિતી જાહેર ન થાય તેમ ર૪ કલાક દરમિયાન સાવ એકાંતનો સમય મળે ત્યારે ગણપતિ મહારાજ સમક્ષ દરેક ભાવિકનો પત્ર વાંચી સંભળાવે છે અને ભગવાન જે પ્રેરણા કરે, સંકેત કરે તે પ્રકારે તેમની સમસ્યાનું સમાધાન, મંત્રોપચાર ભાવિકના સરનામે વળતો પત્ર લખીને મોકલી આપે છે. ભગવાન સમસ્યા દૂર કરે તેવી શ્રધ્ધા છે. અને શ્રધ્ધા ફળે એટલે ભાવિકો રાજી થાય છે. ગણેશજીને લાડૂ-મોદક, શ્રીફળ ધરાવાય છે. ભાવિકો પગપાળા આવે છે. ગણેશ ચતુર્થીથી ૧૧ દિવસ ભાવિકોની ભીડ રહેશે. રોજ રપ૦૦ માણસોનો મહાપ્રસાદ તૈયાર થશે.